|  |  |
| --- | --- |
|  | **Rēzeknes novada DOME**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  E–pasts: [info@rezeknesnovads.lv](mailto:info@rezeknesnovads.lv)  Informācija internetā: <http://www.rezeknesnovads.lv> |

**APSTIPRINĀTA**

Rēzeknes novada domes

2018.gada 2.augusta sēdē

(protokols Nr.17, 1.§)

**Kārtība, kādā Rēzeknes novada pašvaldība konkursa kārtībā piešķir naudas balvas pašvaldības vidusskolu 10.-11.klašu izglītojamajiem**

*Izdota saskaņā ar Izglītības likuma*

*17.panta trešās daļas 21.punktu,*

*likuma “Par pašvaldībām” 15.panta*

*pirmās daļas 4.punktu, 21.panta pirmās daļas*

*23.punktu un 41.panta pirmās daļas 2.punktu*

**I. Vispārīgie jautājumi**

1. Kārtība nosaka naudas balvas (turpmāk tekstā - balvas) piešķiršanas konkursa kārtību Rēzeknes novada pašvaldības vidusskolu izglītojamajiem un kritērijus naudas balvu saņemšanai.
2. Uz balvām var pretendēt Rēzeknes novada pašvaldības (turpmāk tekstā - pašvaldības) vidusskolu 10.-11.klašu izglītojamie (turpmāk tekstā – skolēni).

**II. Mērķi un uzdevumi**

1. Motivēt pašvaldības skolēnus mācīties pašvaldības vidusskolās un, piedaloties novada olimpiādēs, gūt augstus sasniegumus.
2. Ieinteresēt citu novadu (pilsētu) pašvaldību labākos skolēnus mācībām pašvaldības vidusskolās.
3. Motivēt skolēnus paaugstināt mācību sasniegumus.

**III. Balvu piešķiršanas kārtība un kritēriji**

1. Katra mācību gada beigās tiek piešķirtas sekojošas balvas:
   1. ne vairāk kā 15 balvas 140,00 EUR apmērā;
   2. ne vairāk kā 15 balvas 100,00 EUR apmērā;
   3. ne vairāk kā 15 balvas 50,00 EUR apmērā.
2. Balvas konkursa kārtībā var piešķirt skolēniem, kuriem:
   1. 10. vai 11.klases mācību gada vidējās atzīmes novadā ir visaugstākās;
   2. nav neattaisnoto mācību stundu kavējumu;
   3. nav iekšējās kārtības noteikumu pārkāpumu;
   4. kārtējā mācību gadā vismaz vienā no novadamācību priekšmetu olimpiādēm ir guvis godalgotu vietu.
3. Balvas tiek piešķirtas no pašvaldības Izglītības pārvaldei piešķirtā kārtējā gada budžeta līdzekļiem.
4. Pieteikumus balvām iesniedz individuāli jebkurš pašvaldības vidusskolas klātienes izglītības programmas 10.-11.klases skolēns.
5. Pieteikums jāiesniedz rakstveida formā, adresējot to pašvaldības Izglītības pārvaldei (Pielikums). Pieteikumā jānorāda skolēna bankas rekvizīti, ja skolēnam ir atvērts bankas konts. Pieteikumam jāpievieno:
   1. skolas izsniegta izziņa par to, ka skolēnam mācību gada laikā nav bijis iekšējās kārtības noteikumu pārkāpumu.
   2. skolēna liecības par kārtējo mācību gadu kopija.
6. Mācību stundu kavējumus apliecina skolēna liecības kopija.
7. Pieteikumi jāiesniedz līdz kārtējā mācību gada 10.jūnijam.
8. Šīs kārtības 7.4.apakšpunktā minētās informācijas iegūšanu nodrošina pašvaldības Izglītības pārvalde.
9. Balvas tiek piešķirtas konkursa kārtībā, ievērojot šīs kārtības 7.punktā minētos nosacījumus. Pretendentiem jāatbilst 7.2.-7.4. apakšpunktos noteiktajām prasībām. Ja pretendentu skaits ir lielāks nekā iespējamais balvu skaits, tiek izvērtētas 7.1.apakšpunktā minētās vidējās atzīmes.
10. Šīs kārtības 7.4.apakšpunktā minētā prasība attiecas tikai uz 6.1.apakšpunktā minēto balvu.
11. Iesniegumus izskata ar pašvaldības Izglītības pārvaldes vadītāja rīkojumu izveidota komisija 3 (trīs) cilvēku sastāvā.
12. Komisijas lēmums tiek noformēts ar pašvaldības Izglītības pārvaldes vadītāja rīkojumu.
13. Divu darbdienu laikā no komisijas lēmuma pieņemšanas skolēns tiek informēts par pieņemto lēmumu, informācija tiek nosūtīta skolēnam uz viņa iesniegumā norādīto e-pasta adresi.
14. Naudas balva tiek pārskaitīta uz iesniegumā norādīto skolēna bankas kontu piecu darba dienu laikā no komisijas lēmuma pieņemšanas. Ja skolēnam nav sava personīgā bankas konta, motivācijas balvu skolēns saņem novada pašvaldības administrācijas grāmatvedībā piecu darba dienu laikā no pieņemtā lēmuma paziņošanas brīža skolēnam. Ja balva netiek saņemta norādītajā termiņā, skolēnam balva netiek izsniegta.

**IV. Noslēguma jautājums**

1. Kārtība stājas spēkā 2018.gada 1.septembrī.

Domes priekšsēdētāja vietniece E.Pizāne

*Pielikums*

*Rēzeknes novada pašvaldības*

*2018.gada 2.augusta kārtībai*

*„ Kārtība, kādā Rēzeknes novada pašvaldība konkursa kārtībā piešķir*

*naudas balvas pašvaldības vidusskolu 10.-11.klašu izglītojamajiem”*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vidusskolas

\_\_\_\_.klases skolēna

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(skolēna vārds, uzvārds)*

p.k. \_\_\_\_\_\_\_\_\_\_\_\_\_\_\_\_ - \_\_\_\_\_\_\_\_\_\_\_\_\_\_\_\_\_\_

Skolēna bankas konta Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese, uz kuru jāsūta lēmums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skolēna tālruņa numurs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IESNIEGUMS**

20\_\_.gada \_\_\_. jūnijā.

**Izglītības pārvaldes vadītājam (vadītāja vietniekam)**

Lūdzu piešķirt man motivācijas balvu par \_\_\_\_\_\_\_\_./\_\_\_\_\_\_\_\_.mācību gadu.

Pielikumā : 1. Skolas izziņa par to, ka skolēnam mācību gada laikā nav bijis iekšējās

kārtības noteikumu pārkāpumu.

2. Skolēna liecības par kārtējo mācību gadu kopija.

\_\_\_\_\_\_\_\_\_\_\_\_\_\_\_\_\_

(*paraksts*)

**Pārzinis:** Rēzeknes novada pašvaldība. Adrese: Atbrīvošanas aleja 95a, Rēzekne, LV 4601, reģistrācijas Nr. 90009112679, tālr. 64622238, e-pasts: info@rezeknesnovads.lv

**Datu aizsardzības speciālists:** Raivis Grūbe, 67419000, mob. 29111416, e-pasts:[raivis@cyberaudit.lv](mailto:raivis@cyberaudit.lv);

**Personas datu apstrādes nolūks:** motivācijas balvas piešķiršana.

**Personas datu apstrādes juridiskais pamatojums:** Vispārīgās datu aizsardzības regulas 6.panta 1.punkta a) apakšpunkts (Izglītības likums).

**Personas datu papildus ieguves avoti:** Valsts izglītības informācijas sistēma.

**Personas datu kategorijas:** Tikai tādā apjomā, kā tas ir noteikts Valsts izglītības informācijas sistēmā.

**Personas datu glabāšanas ilgums:** 1 gads.

**Personas datu saņēmēji:** Datu subjekts par sevi; Rēzeknes novada pašvaldības pilnvaroti darbinieki; Apstrādātājs tikai tādā apjomā, lai apstrādātājs varētu nodrošināt un sniegt pakalpojumu Rēzeknes novada pašvaldībai atbilstoši savstarpēji noslēgtajam līgumam; datu aizsardzības speciālists tikai tādā apjomā, lai Datu aizsardzības speciālists varētu nodrošināt uzdevumu izpildi atbilstoši Vispārīgai datu aizsardzības regulai; valsts kontrolējošās institūcijas (ja tām ir atbilstošs pilnvarojums). Personas dati netiek nosūtīti uz trešajām valstīm vai starptautiskām organizācijām.

**Datu subjekta tiesības:** Datu subjekta tiesības nosaka un regulē Vispārīgā datu aizsardzības regula, t.sk., bet ne tikai, pieprasīt pārzinim piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz sevi, vai tiesības iebilst pret apstrādi, kā arī tiesības uz datu pārnesamību; atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana; tiesības kontaktēties ar datu aizsardzības speciālistu un iesniegt sūdzību, t.sk. uzraudzības iestādei - Datu valsts inspekcijai.

**Lēmumu pieņemšana:** Personas datu apstrādē netiek automatizēta lēmumu pieņemšana, tostarp profilēšana.